**Օտմար Վալտեր** (գերմ.՝ Ottmar Kurt Herrmann Walter;մարտի 6, 1924(1924-03-06) կամ մարտի 3, 1924(1924-03-03), Կայզերսլաուտերն, Ռայնլանդ Պֆալց - հունիսի 16, 2013(2013-06-16), Կայզերսլաուտերն, Ռայնլանդ Պֆալց, Գերմանիա), ԳՖՀ ֆուտբոլի հավաքականի և «Կայզերսլաուտերն» ակումբների ֆուտբոլիստ։ Ռմբարկու, որը գործում էր ձախ եզրում և հարձակման կենտրոնում։ 1954 թվականի աշխարհի չեմպիոն։ Գերմանացի ֆուտբոլիստ Ֆրից Վալտերի կրտսեր եղբայրը, ով 1954 թվականի Աշխարհի առաջնությունում եղել է ազգային թիմի կապիտան և հարձակվող։

Կենսագրություն
--------------

Օտմար Վալտերը ծնվել է 1924 թվականի մարտի 6-ին՝ Կայզերսլաուտերնում։ 1940 թվականին սկսել է խաղալ «Կայզերսլաուտերն» ակումբի ձախ եզրային հարձակվողի դիրքում, որտեղ կիսապաշտպանի դիրքում խաղում էր նրա ավագ եղբայրը՝ Ֆրիդրիխ (Ֆրից) Վալտերը։

Երկրորդ համաշխարհային պատերազմի ընթացքում՝ 1942 և 1943 թվականներին, էպիզոդիկ ֆուտբոլ է խաղացել «Կուկսխաֆեն» և «Խոլշթայն» ծովափնյա քաղաքների թիմերում, քանի որ նա ծառայում էր Նացիստական Գերմանիայի ռազմածովային նավատորմում։

Պատերազմի ավարտից հետո վերադարձել է հարազատ ակումբ, որտեղ խաղացել է մինչև կարիերայի ավարտը։ 1950-1955 թվականներին Գերմանիայի հավաքականի կազմում անցկացրել է 20 խաղ, որոնցում խփել է 10 գոլ։ Նրանց թվում է 4 գոլ, որոնք խփվել են 1954 թվականի աշխարհի առաջնության շրջանակներում, որտեղ Գերմանիան հաղթել է, այդ թվում՝ երկու գոլը կիսաեզրափակիչում՝Ավստրիայի հավաքականի դեմ խաղում (6:1)։

20-րդ դարում եթե Ֆրից Վալտերը համարվել է Գերմանիայի մեծագույն ֆուտբոլիստ, ապա Օտտմարի կերպարը մասնագետների շրջանում ստվերային էր․ սա հիմնականում պայմանավորված էր Օտտմարի համեմատաբար քիչ խաղերով հավաքականում։ Այնուամենայնիվ, ակումբի և Կայզերսլաուտերնի երկրպագուների համար Օտմար Վալտերը ոչ պակաս նշանակալից լեգենդ է, քան իր ավագ եղբայրը։ Դեռ պատերազմ գնալուց առաջ նա Գերմանիայի առաջնության 45 խաղում կարողացել է խփել 41 գոլ։ Իսկ հետո նրա դիրքերը նույնիսկ բարելավվեցին․ «Կայզերսլաուտերնի» 275 խաղերում Օտմարը խփեց 295 գոլով, այսինքն՝ նա միջինում մեկ խաղում մեկ գոլից ավել է խփել։

Ծանր վնասվածք ստանալով՝ 1956 թվականին Օտմարը ավարտեց ֆուտբոլիստի կարիերան (չնայած այդ տարի հասցրեց ևս մեկ խաղ խաղալ Գերմանիայի երկրորդ հավաքականի կազմում և նույնիսկ հաջողվեց գոլ խփել)։ 1958 թվականին նա պաշտոնապես հայտարարեց իր կարիերայի ավարտի մասին։

Երկար ժամանակ զբաղվել է գազալցակայանի աշխատանքով, որը վարձակալել էր 1954 թվականին։ 1954 թվականին իր բիզնեսը ձախողելուց հետո 1969 թվականին ինքնասպանության փորձ է կատարել։ Հետագայում նա ասել է, որ դա ընդամենը անհաջողության նկատմամբ տագնապային արձագանք է եղել։

2004 թվականինն՝ Օտմարի ծննդյան 80-ամյակի կապակցությամբ, Կայզերսլաուտերնի Ֆրից Վալտեր մարզադաշտի հյուսիսային տրիբունան անվանակոչվեց «Օտմար Վալտերի տրիբունա»։

Ձեռքբերումներ
-------------

* Աշխարհի չեմպիոն (1) 1954
* Գերմանիայի չեմպիոն (1) 1951, 1953
* Օբերլիգայի պատմության «Հարավ-արևմուտք» լավագույն ռմբարկու՝ 295 գոլ

Ծանոթագրություններ
------------------

1. 1 2 3 4  Discogs — 2000.
2. 1 2  Transfermarkt.com(բազմ․) — 2000.
3. 1 2 3 4  *Deutsche Nationalbibliothek* Record #1031166416 // Gemeinsame Normdatei (գերմ.) — 2012—2016.
4. ↑  «Boyd, Sir Alexander Walter, (born 16 June 1934)». Oxford University Press. 2007 թ․ դեկտեմբերի 1. `{{cite journal}}`: Cite journal requires `|journal=` (օգնություն)
5. ↑  Heinrich, Jürgen. *Fußball — Erfolgsgarant für Pay-TV?*. Wiesbaden: VS Verlag für Sozialwissenschaften. էջեր 100–112. ISBN 978-3-531-14594-5.
6. ↑  Bitter, Jürgen. *Deutschlands Fußball Nationalspieler*, Sportverlag, 1997, p. 523.

Արտաքին հղումներ
----------------

* Պրոֆիլը՝ weltfussball.de
* Պրոֆիլը՝ «Кайзерслаутерна»

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օտմար Վալտեր» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · Fussballdaten.de · National Football Teams.com · Transfermarkt (խաղացող) · worldfootball.net (խաղացող) · Գերմանական ֆուտբոլային միություն · ՖԻՖԱ · Discogs · Find A Grave |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GND: 1031166416 · VIAF: 295997678 · WorldCat VIAF: 295997678 |

 |